
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2009 M. BALANDŽIO 22 D. ĮSAKYMO NR.AT-568 PAKEITIMO  IR PAPILDYMO 

2010 m. vasario 2 d. Nr.AT-114
Šakiai



Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 18 str. 1 d., rajono savivaldybės tarybos 2009 m. sausio 22 d. sprendimu  Nr.T-6 patvirtintų savivaldybės administracijos nuostatų 24 p. ir atsižvelgdamas į Šakių rajono savivaldybės administracijos direktoriaus 2010 m. sausio 13 d. įsakymą Nr.AT-43 „Dėl rajono savivaldybės civilinės saugos 2010 metų darbo plano tvirtinimo“:

1. Pakeičiu ir papildau Šakių rajono savivaldybės administracijos direktoriaus 2009 m. balandžio 22 d. įsakymu Nr.AT-568  patvirtintą Šakių rajono savivaldybės civilinės saugos parengties ekstremalioms situacijoms planą:


1.1. Plano 1 dalies 1.2. punkte:


1.1.1. Sąvoką „avarija“ išdėstau nauja redakcija:

„Didelė pramoninė avarija – dėl nekontroliuojamos padėties eksploatuojant pavojingąjį objektą įvykstantis nenumatytas staigus įvykis (sprogimas, gaisras arba didelio kiekio pavojingųjų medžiagų išsiveržimas į aplinką), kuris sukelia tiesioginį ar uždelstą didelį pavojų gyventojams ir (ar) aplinkai pavojingajame objekte ar už jo ribų ir kuris yra susijęs su viena ar keliomis pavojingosiomis medžiagomis“.

1.1.2. Sąvoką „civilinė sauga“ išdėstau nauja redakcija:

„Civilinė sauga - veikla, apimanti valstybės ir savivaldybių institucijų ir įstaigų, kitų įstaigų, ūkio subjektų ir gyventojų pasirengimą ekstremaliosioms situacijoms, veiksmus joms gresiant ar susidarius, ekstremaliųjų situacijų likvidavimą ir jų padarinių šalinimą“. 
1.1.3. Sąvoką „ekstremali situacija“ išdėstau nauja redakcija:


„Ekstremalioji situacija – dėl ekstremaliojo įvykio susidariusi padėtis, kuri gali sukelti staigų didelį pavojų gyventojų gyvybei ar sveikatai, turtui, aplinkai arba gyventojų žūtį, sužalojimą ar padaryti kitą žalą“.


1.1.4. Sąvoką „ekstremalus įvykis“ išdėstau nauja redakcija:


„Ekstremalusis įvykis – nustatytus kriterijus atitinkantis, pasiekęs ar viršijęs gamtinis, techninis, ekologinis ar socialinis įvykis, kuris kelia pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai“.


1.1.5. Sąvoką „ekstremalaus įvykio kriterijai“ išdėstau nauja redakcija:

„Ekstremaliojo įvykio kriterijai – stebėjimais ir skaičiavimais nustatyti arba tarptautinėje praktikoje naudojami fizikiniai, cheminiai, geografiniai, medicininiai, socialiniai ar kiti įvykio mastą, padarinius ar faktą apibūdinantys dydžiai arba aplinkybės (kritinės ribos), kuriuos atitinkantis, pasiekęs ar viršijęs įvykis laikomas ekstremaliuoju“.


1.1.6. Sąvoką „ekstremalaus įvykio židinys“ išdėstau nauja redakcija:


„Ekstremaliosios situacijos židinys – vieta, kurioje įvyko įvykis ar ekstremalusis įvykis, ir teritorija, apimanti didžiausio pavojaus sritį apie tų įvykių vietą, kurioje gresia įvykio ar ekstremaliojo įvykio veiksnių pavojai ten esančių gyventojų sveikatai ir (ar) gyvybei, turtui ir (ar) aplinkai“.


1.1.7. Sąvoką „gelbėjimo darbai“ išdėstau nauja redakcija:


„Gelbėjimo darbai – veiksmai, kuriais įvykių, ekstremaliųjų įvykių ar ekstremaliųjų situacijų metu siekiama išgelbėti gyventojų gyvybes, sveikatą ir turtą, suteikti jiems pirmąją medicinos pagalbą ir (ar) nugabenti juos į sveikatos priežiūros įstaigas, taip pat apsaugoti aplinką“.

                 
1.1.8. Sąvoką „kiti neatidėliotini darbai“ išdėstau nauja redakcija:


„Neatidėliotini darbai – veiksmai, užtikrinantys gelbėjimo, paieškos darbų vykdymą, turto išsaugojimą, sanitarinį švarinimą ir būtiniausių gyvenimo sąlygų atkūrimą įvykių, ekstremaliųjų įvykių ar ekstremaliųjų situacijų metu“.


1.1.9. Sąvoką „ūkio subjektas“ išdėstau nauja redakcija:
„Ūkio subjektas – Lietuvos Respublikoje įregistruotas ir gamybinę, komercinę, finansinę ar kitokią ūkinę veiklą vykdantis juridinis asmuo, užsienio juridinio asmens filialas ar atstovybė“.


1.1.10. Sąvoką „įstaiga“ išdėstau nauja redakcija:


„Kita įstaiga – socialinėje, švietimo, mokslo, kultūros, sporto srityse veikiantis juridinis asmuo, kurio veiklos tikslas – tenkinti tam tikrus viešuosius interesus, išskyrus valstybės ir savivaldybių institucijas ir įstaigas“.


1.1.11. Sąvoką „pavojingas objektas“ išdėstau nauja redakcija:


„Pavojingasis objektas – visa veiklos vykdytojo valdoma teritorija, įskaitant įprastą ir susijusią joje esančią infrastruktūrą ar vykdomą veiklą, kurios viename ar keliuose įrenginiuose yra pavojingųjų medžiagų“.

1.1.12. Sąvoką „gyventojų evakavimas“ išdėstau nauja redakcija:


„Gyventojų evakavimas – dėl gresiančios ar susidariusios ekstremaliosios situacijos organizuotas gyventojų perkėlimas iš teritorijų, kuriose pavojinga gyventi ir dirbti, į kitas teritorijas, laikinai suteikiant jiems gyvenamąsias patalpas“.


1.1.13. Sąvoką „materialiniai ištekliai“ išdėstau nauja redakcija:


„Materialiniai ištekliai – nekilnojamasis turtas, transporto priemonės, statybinės medžiagos ir kiti ištekliai, kurie teisės aktų nustatyta tvarka gali būti panaudoti gresiančioms ar susidariusioms ekstremaliosioms situacijoms likviduoti ir jų padariniams šalinti, valstybės ir savivaldybių institucijų ir įstaigų, kitų įstaigų, ūkio subjektų veiklai palaikyti ir atkurti“.


1.1.14. Sąvoką „civilinės saugos slėptuvės“ išdėstau nauja redakcija:


„Slėptuvė – specialiosios paskirties statinys arba specialiai įrengta patalpa gyventojams, kurie užtikrina valstybės ir savivaldybių institucijų ir įstaigų veiklą ekstremaliųjų situacijų ar karo metu, apsaugoti nuo atsiradusių gyvybei ar sveikatai pavojingų veiksnių“.

1.2. Plano 1 dalies 1.4. punkto dalį „Dujotiekis“ papildau nauja pastraipa: 


„Magistralinio dujotiekio atkarpoje Šakiai - Slavikai 2009-09-09 užbaigtas antro dujotiekio vamzdžio, kurio ( 711,0 mm, įrengimas. Rajone iš viso  yra įrengta apie 154,5 km. magistralinio dujotiekio vamzdynų“.
1.3. Pakeičiu plano I dalies 1.5.1. papunktį „Incidentai VĮ „Ignalinos AE“ ir išdėstau nauja redakcija: 

„1.5.1. Incidentai VĮ „Ignalinos AE“. Rajono savivaldybės teritorija randasi 200-260 km atstumu į pietvakarius nuo Ignalinos atominės elektrinės. Įvykus  avarijai Ignalinos atominėje elektrinėje galimas rajono savivaldybės užteršimas radioaktyviomis medžiagomis iš praslenkančio radioaktyviojo debesies. Didžiausio užteršimo tikimybė yra esant šiaurės rytų vėjui, mažesnio – šiaurės arba rytų vėjams. Įvertinus vidutinį metinį vėjo greitį, radioaktyvus debesis rajono savivaldybės teritoriją gali pasiekti per 16 valandų ir per 4 val. apimti visą teritoriją. Taršos trukmė priklauso nuo avarijos pobūdžio (iki 10 parų) bei nuo meteorologinių sąlygų, nes oro masės gali „grąžinti“ radioaktyvųjį debesį. 

 
Ignalinos atominėje elektrinėje sumontuoti du RBMK – 1500 MW galios kanaliniai branduoliniai reaktoriai su verdančiu vandeniu ir grafitiniu lėtikliu. Nuo 2010 m. sausio 1 d  elektros energija Ignalinos atominėje elektrinėje negaminama, tačiau pavojus kilti branduolinei avarijai išlieka.  Branduolinė energetika vystoma apie 50 metų. Atominėse elektrinėse įvyko 135 incidentai arba 2,5 per metus. Pagal Tarptautinės atominės energijos agentūros (IAEA) patvirtintą 7 lygių avarijų skalę, 5-7 lygio avarijos vidutiniškai kyla kas 15 metų. 1979 m. JAV įvykus avarijai Trijų mylių salos AE, buvo evakuota 165 tūkst. žmonių, 140 tūkst. žmonių evakavosi patys (5 lygis). 1986 m. Ukrainoje sprogus Černobylio AE reaktoriui buvo evakuota 135 tūkst. žmonių ir 86 tūkst. gyvulių, į ligonines paguldyta 18 tūkst. žmonių, 300 sunkiai apsirgo, 28 žuvo, be pastogės liko 400 tūkst. žmonių, žala siekė 20 mlrd. litų (7 lygis). Radioaktyviosios medžiagos branduolinės avarijos ar incidento su radioaktyviosiomis medžiagomis atveju, pasklinda ir užteršia teritoriją, maisto produktus, pašarus, vandenį, žmones ir gyvulius. iškritus radioaktyviosioms nuosėdoms galimas apšvitinimas gama, beta ir alfa spinduliais. užteršimo padariniai jaučiami ilgą laiką ir sukelia spindulinę ligą, vėžinius susirgimus ir genetinius pakitimus. RBMK tipo reaktoriuose procesas valdomas elektriniu būdu, todėl galimos techninės klaidos, ko pasėkoje gali susidaryti ekstremali situacija su radioaktyvių medžiagų išmetimu į aplinką. Tuo tarpu užsienyje naudojami reaktoriai, kurie stabdomi fizikiniais metodais, todėl avarijų tikimybė yra daug mažesnė“.
1.4. Plano 1 dalies 1.6.4. papunktyje išbraukiu sakinį:

„2006-03-28 Nr. V-91 „Dėl veiksmų miško gaisrų atvejais plano tvirtinimo“;


1.5. Plano 1 dalies 1.6.4. papunktyje įrašau šiuos sakinius:

„- 2009-06-03 Nr. V-266 „Dėl veiksmų miško gaisrų atvejais plano tvirtinimo“;


- 2009-06-15 Nr. V-288 „Dėl Marijampolės apskrities veiksmų ypatingųjų epideminių situacijų atvejais plano patvirtinimo“.

1.6. Plano 1 dalies 1.6.5. papunktyje išbraukiu šiuos sakinius:


„- 2005 m. balandžio 1 d. įsakymas Nr.AT-222 „Dėl Šakių rajono savivaldybės ekstremalių situacijų valdymo centro nuostatų tvirtinimo“.


- 2005 m. balandžio 5 d. įsakymas Nr.AT-230 „Dėl Šakių rajono savivaldybės ekstremalių situacijų valdymo centro sudėties tvirtinimo“.


- 2005 m. gegužės 26 d. įsakymas Nr.AT-388 „Dėl Šakių rajono savivaldybės civilinės saugos parengties ekstremalioms situacijoms plano tvirtinimo“; 


- 2006 m. vasario 24 d. įsakymas Nr.AT-137 „Dėl Šakių rajono savivaldybės civilinės saugos parengties ekstremalioms situacijoms plano pataisymų ir papildymų  patvirtinimo“; 


- 2006 m. birželio 20 d. įsakymas Nr.AT-692 „Dėl Šakių rajono savivaldybės veiksmų, miškų bei durpynų gaisrų atvejais, kalendorinio plano tvirtinimo“;



- 2006 m. birželio 20 d. įsakymas Nr.AT-693 „Dėl Šakių rajono savivaldybės administracijos direktoriaus 2005 m. balandžio 5 d. įsakymo Nr.AT-230 „Dėl Šakių rajono savivaldybės ekstremalių situacijų valdymo centro sudėties tvirtinimo“ pakeitimo“.


- 2007  m. sausio 11 d. įsakymas Nr.AT-35 „Dėl Šakių rajono savivaldybės administracijos direktoriaus 2005  m. gegužės 26 d. įsakymo Nr.AT-338 pakeitimo ir papildymo“.


- 2007 m. balandžio 20 d. įsakymas Nr.AT-105 „Dėl Šakių rajono savivaldybės administracijos direktoriaus 2005 m. balandžio 5 d. įsakymo Nr.AT-230 „Dėl Šakių rajono savivaldybės ekstremalių situacijų valdymo centro  sudėties tvirtinimo“ pakeitimo“.

1.7. Plano 1 dalies 1.6.5.  papunktyje įrašau šiuos sakinius:


„- 2009 m. balandžio 22 d. įsakymas Nr.AT-568 „Dėl Šakių rajono savivaldybės civilinės saugos parengties ekstremalioms situacijoms plano tvirtinimo“; 


- 2009 m. gegužės 4 d. įsakymas Nr.AT-639 „Dėl Šakių rajono savivaldybės ekstremalių situacijų valdymo centro nuostatų tvirtinimo“.


- 2009 m. gegužės 6 d. įsakymas Nr.AT-643 „Dėl Šakių rajono savivaldybės veiksmų, miškų bei durpynų gaisrų atvejais, kalendorinio plano tvirtinimo“;



- 2009 m. gegužės 14 d. įsakymas Nr.AT-688 „Dėl Šakių rajono savivaldybės ekstremalių situacijų valdymo centro sudėties tvirtinimo“.


- 2009 m. rugsėjo 18 d. įsakymas Nr.AT-1208 „Dėl Šakių rajono savivaldybės pasirengimo gripo pandemijai plano tvirtinimo“.


- 2009 m. spalio 6 d. įsakymas    Nr.AT-1311  „Dėl Šakių rajono savivaldybės veiksmų ypatingųjų epideminių situacijų atvejais plano tvirtinimo“.


1.8. Plano  4 dalyje „Plano priedai“, 4.1. punkte „Sistemos institucijų parengties ekstremalioms situacijoms planų sąrašas“, 8 eilutėje „Šakių rajono savivaldybės pasirengimo gripo pandemijai planas“ grafoje „Tvirtinimo žyma“ išbraukiu žodžius: „Šakių rajono savivaldybės administracijos direktoriaus 2008-09-22“.

1.9. Plano  4 dalyje „Plano priedai“, 4.1. punkte „Sistemos institucijų parengties ekstremalioms situacijoms planų sąrašas“, 8 eilutėje „Šakių rajono savivaldybės pasirengimo gripo pandemijai planas“ grafoje „Tvirtinimo žyma“ įrašau žodžius: „Šakių rajono savivaldybės administracijos direktoriaus 2009-09-18“.

1.10. Plano  4 dalyje „Plano priedai“, 4.2. punkte „Veiksmų ekstremalių situacijų atvejais planų sąrašas“, 8 eilutėje „Šakių rajono savivaldybės veiksmų ypatingųjų epideminių situacijų atvejais planas“ grafoje „Tvirtinimo žyma“ išbraukiu žodžius: „Šakių rajono savivaldybės administracijos direktoriaus 2006 m. spalio 27 d. įsakymas Nr.AT-1348“.

1.11. Plano  4 dalyje „Plano priedai“, 4.2. punkte „Veiksmų ekstremalių situacijų atvejais planų sąrašas“, 8 eilutėje „Šakių rajono savivaldybės veiksmų ypatingųjų epideminių situacijų atvejais planas“ grafoje „Tvirtinimo žyma“ įrašau žodžius: „Šakių rajono savivaldybės administracijos direktoriaus 2009 m. spalio 6 d. įsakymas Nr.AT-1311“.

1.12. Plano  4 dalyje „Plano priedai“, 4.2. punkte „Veiksmų ekstremalių situacijų metu planų sąrašas“, 14 eilutėje „Šakių rajono savivaldybės veiksmų, miškų bei durpynų gaisrų atvejais, kalendorinis planas“ grafoje „Tvirtinimo žyma“  išbraukiu žodžius: „Šakių rajono savivaldybės administracijos direktoriaus 2006 m. birželio 20 d. įsakymas Nr. AT-692“.
1.13. Plano  4 dalyje „Plano priedai“, 4.2. punkte „Veiksmų ekstremalių situacijų metu planų sąrašas“, 14 eilutėje „Šakių rajono savivaldybės veiksmų, miškų bei durpynų gaisrų atvejais, kalendorinis planas“ grafoje „Tvirtinimo žyma“ įrašau žodžius: „Šakių rajono savivaldybės administracijos direktoriaus 2009 m. gegužės 6 d. įsakymas Nr. AT-643“.
                     1.14. Plano 4 dalies 4.4. punktą „Sutarčių sąrašas“ išdėstau nauja redakcija: 
4.4. Sutarčių sąrašas

	Eil.

Nr.
	Plano, sutarties pavadinimas
	Sąveikos planą, sutartį pasirašiusios šalys
	Pasirašymo data

	1.
	Sutartis (Naftos produktų atliekų, nafta ir jos produktais užteršto grunto, dumblo,vandens ir šlamo, priėmimas utilizavimui)
	Šakių rajono savivaldybės administracijos direktorius
	UAB „Biocentras“ direktorius
	2003 m. gruodžio 18 d.

	2.
	Paslaugų atlikimo sutartis  (pavojingos atliekos)
	Šakių rajono savivaldybės administracijos direktorius
	UAB „Toksika“ Alytaus filialo direktorius
	2005 m. balandžio 7 d.



	3.
	Technikos patelkimo ir panaudojimo sutartis
	Šakių rajono savivaldybės administracijos direktorius
	UAB „Gelgaudiškio melioracija“
	2006 m. birželio 22 d.

Papildomas susitarimas 2009-09-15

	4.
	Technikos patelkimo ir panaudojimo sutartis
	Šakių rajono savivaldybės administracijos direktorius
	UAB „Hidrokesta“
	2006 m. birželio 21 d.

Papildomas susitarimas 2009-09-11

	5.
	Technikos patelkimo ir panaudojimo sutartis
	Šakių rajono savivaldybės administracijos direktorius
	UAB „Šakių vandenys“
	2006 m. birželio 16 d.

Papildomas susitarimas 2009-09-22

	6.
	Technikos patelkimo ir panaudojimo sutartis
	Šakių rajono savivaldybės administracijos direktorius

	UAB „Grūduva“
	2006 m. birželio 16 d.

Sutartis nesikeičia

	7.
	Sutartis dėl pavojingų atliekų surinkimo
	Šakių rajono savivaldybės administracijos direktorius
	UAB „Žalvaris“ generalinis direktoius
	2007 m. balandžio 3 d.


2. Pavedu savivaldybės administracijos vyresniajam specialistui (civilinei saugai) organizuoti šio įsakymo išplatinimą pagal plano kopijų paskirstymo sąrašą.

Administracijos direktorius


Juozas Puodžiukaitis
